梅尧臣
送正仲都官知睦州
每嗟相逢少，常苦离别多。
行行复壮壮，往往起悲歌。
古来易水上，义士有荆轲。
捐躯思报恩，饮恨歌奈何。
况彼儿女怀，牵缠如蔓萝。
是以世间人，鬓发易番番。
喜君得郡章，东归随春波。
滩上严子祠，系船聊经过。
其人当汉兴，富贵不可罗。
足加天子腹，傲去钧於河。
冬披破羊裘，夏披破草蓑。
心中子宇宙，尤哂献玉和。
我惭贱丈夫，岂异戴面傩，
未免为鬼笑，谁知惧挥诃。
安得如君行，收迹已蹉砣。
空将闲岁月，尘埃浪销磨。
正同三峡贾，尽力向盘涡。